钦定古今图书集成/明伦汇编/家范典/第110卷 > 《魏张揖博雅》 > 《求婚启》前人
## 钦定古今图书集成/明伦汇编/家范典/第110卷 > 《魏张揖博雅》 > 《求婚启》前人

结褵早岁，已联昆弟之姻亲；垂白南荒，尚念子孙之
嫁娶。敢凭良妁，往款高闳。轼长子某之第二子符，天
质下中，生有蓬麻之陋；祖风绵邈，庶几弓冶之馀。符
承故令弟子立先辈之爱女。第十四小娘子，禀粹德
门，教成家庙。中郎坟典之付，岂在他人；太真姑舅之
婚，复见今日。仰缘夙契，祗听俞音。